अफ़सोस होता है सर… करियर के शुरुआत में ही ऐसा धक्का मुझे मिला है इस चैनेल से, जो मेरे शब्द भी शायद ज़ाहिर ना कर पाएं…. मिडिल क्लास से ताल्लुक रखने की वजह से ये सीखा कि चीज़ों को संभाल कर चलूं… नज़रअंदाज़ करके चलूं.. पर हूं तो आख़िर इंसान ही… ज़ी पुरवईया में काम सीखा… रोटी मिली… कुछ अच्छे रिश्ते भी बने… पर साथ ही बहुत सारी कड़वी यादें भी लेकर जाउंगी… जो भगवान ना करे मेरी उम्र की किसी लड़की के हिस्से में कभी आए…. मेरा परिवार यहीं है… बहुत ख़ुश थी जब इंटर्न बनकर यहां आई थी… पर अब मुझे यहां सिवाय मानसिक प्रताड़ना के कुछ नहीं मिल रहा… ऐसी जगह मैं बिल्कुल काम नहीं करना चाहती जहां लोग अपनी ग़लती छिपाने के लिए दूसरे की गरदन मरोड़ देते हों…. मेरा भविष्य यहां नहीं..इसलिए मुझे जल्द से जल्द यहां से आज़ाद करें… बहुत कृपा होगी क्योंकि मेरा दम अब घुटता है यहां… कृपया इस इस्तीफ़े को क़बूल करें और मुझे अतिशीघ्र इस चैनल से मुक्त करें…